प्रधानमंत्री मोदी के ड्रीम प्रोजेक्ट मेक इन इंडिया को गति देने के लिए इस बजट में कुछ अहम घोषणाएं हो सकती हैं. ग्रामीण रोजगार और सस्ते मकान सरकार की प्राथमिकताओं में ऊपर होंगे, इकॉनमी के ज्यादातर जानकार ऐसा मान रहे हैं. शहरी वोटरों को रिझाने के लिए प्रधानमंत्री मोदी की एक और प्रिय योजना `स्मार्ट सिटी’ को लेकर भी इस बजट में कुछ अहम घोषणाएं हो सकती हैं. इसी तरह अपनी राष्ट्रवादी छवि बरकरार रखने के लिए सरकार डिफेंस बजट में भी ठीक-ठाक बढ़ोत्तरी कर सकती है. सरकार बनने के बाद मोदी सरकार ने घोषणाओं के अंबार लगाए थे. अब इन घोषणाओं पर जवाब देने का वक्त करीब आ रहा है. ऐसे में स्वच्छता मिशन जैसी तमाम परियोजनाओं पर बजट में खास ध्यान दिए जाने की अटकलें पूरी तरह से जायज हैं.